‘ವೆಟ್ಟೈಯಾನ್’ ಸಿನಿಮಾದ ಕಡೆಯ ದಿನದ ಫೋಟೋ ಹಂಚಿಕೊಂಡ ಚಿತ್ರತಂಡ

‘ಜೈಲರ್’ (Jailer) ಸಿನಿಮಾದ ಬಳಿಕ ‘ವೆಟ್ಟೈಯಾನ್’ ಚಿತ್ರದ ಮೂಲಕ ರಜನಿಕಾಂತ್ (Rajanikanth) ಬರುತ್ತಿದ್ದಾರೆ. ಈ ಚಿತ್ರದ ಶೂಟಿಂಗ್ ಕೂಡ ಮುಗಿಸಿ ಕೊಟ್ಟಿದ್ದಾರೆ. ಕಡೆಯ ದಿನದ ಶೂಟಿಂಗ್ ಫೋಟೋವನ್ನು ಚಿತ್ರತಂಡ ಹಂಚಿಕೊಂಡಿದೆ. ಇದನ್ನೂ ಓದಿ:11 ವರ್ಷಗಳ ದಾಂಪತ್ಯಕ್ಕೆ ಕೊನೆ ಹಾಡುತ್ತಿದ್ದೇವೆ; ಮ್ಯೂಸಿಕ್‌ ಡೈರೆಕ್ಟರ್ ಜಿ.ವಿ ಪ್ರಕಾಶ್

‘ವೆಟ್ಟೈಯಾನ್’ ಚಿತ್ರವು ಜೈಲರ್‌ಗಿಂತ ವಿಭಿನ್ನವಾಗಿ ಮೂಡಿ ಬಂದಿದೆ. ಭಿನ್ನ ಪಾತ್ರದಲ್ಲಿ ತಲೈವಾ ನಟಿಸುತ್ತಿದ್ದಾರೆ. ಈ ಚಿತ್ರದಲ್ಲಿ ತಲೈವಾಗೆ ಬಾಲಿವುಡ್ ಸ್ಟಾರ್ ಅಮಿತಾಭ್ ಬಚ್ಚನ್ (Amitabh Bachchan) ಕೂಡ ಸಾಥ್ ನೀಡಿದ್ದಾರೆ. ಈ ಚಿತ್ರವನ್ನು ಟಿ.ಜೆ ಜ್ಞಾನ್‌ವೇಲ್ ನಿರ್ದೇಶನ ಮಾಡಿದ್ದಾರೆ.

ಜೈಲರ್ ಚಿತ್ರದ ಸಕ್ಸಸ್ ನಂತರ ತಲೈವಾಗೆ ಹಲವು ಸಿನಿಮಾಗಳು ಲೈನ್ ಅಪ್ ಆಗಿವೆ. ಹಾಗಾಗಿ ಒಪ್ಪಿಕೊಂಡಿರುವ ಚಿತ್ರಗಳನ್ನು ಮುಗಿಸಿ ಕೊಡುತ್ತಿದ್ದಾರೆ. ಸದ್ಯ ‘ವೆಟ್ಟೈಯಾನ್’ (Vettaiyan) ಚಿತ್ರದ ಶೂಟಿಂಗ್ ಅಂತ್ಯವಾಗಿದೆ. ಈ ಬಗ್ಗೆ ಚಿತ್ರತಂಡ ಮಾಹಿತಿ ನೀಡಿದೆ.

ರಜನಿಕಾಂತ್ ಜೊತೆ ಬಿಗ್ ಬಿ, ಫಹಾದ್ ಫಾಸಿಲ್, ರಿತಿಕಾ ಸಿಂಗ್ ನಟಿಸಿದ್ದಾರೆ. ಇದೇ ಅಕ್ಟೋಬರ್‌ನಲ್ಲಿ ಸಿನಿಮಾ ರಿಲೀಸ್ ಆಗಲಿದೆ.